আবদুল আউয়াল মিন্টু হাসপাতালে ভর্তি
হঠাৎ অসুস্থ হয়ে পড়ায় বিএনপির ভাইস চেয়ারম্যান ও বিশিষ্ট ব্যবসায়ী আবদুল আউয়াল মিন্টুকে রাজধানীর ইউনাইটেড হাসপাতালে ভর্তি করা হয়েছে।

পারিবারিক সূত্রে জানা গেছে, শুক্রবার রাতে একটি বিয়ের অনুষ্ঠান থেকে ফিরে বাসায় ঘুমাতে যাওয়ার পর তিনি বুকে প্রচণ্ড ব্যথা অনুভব করেন। একপর্যায়ে অজ্ঞান হওয়ার মতো অবস্থা হয়। এ সময় দ্রুত তাকে হাসপাতালে নেওয়া হয়।

আবদুল আউয়াল মিন্টুর বড় ছেলে বিএনপির নেতা তাবিথ আউয়াল বলেন, ‘চিকিৎসকেরা আশঙ্কা করছেন উনি হৃদ্‌রোগে রোগে আক্রান্ত হয়েছেন কি না। ওনার রক্তের তিনটি পরীক্ষা হয়েছে। দুটিতে নেগেটিভ এসেছে। তৃতীয়টির রিপোর্ট হাতের পাওয়ার পর আমরা নিশ্চিত হতে পারব আসলে কী হয়েছে। তবে এখন ওনার শারীরিক অবস্থা স্থিতিশীল আছে।’

৭৪ বছর বয়সী আবদুল আউয়াল মিন্টু মাল্টিমোড গ্রুপের কর্ণধার। তিনি দেশের ব্যবসায়ীদের শীর্ষ সংগঠন এফবিসিসিআইয়ের সভাপতি ছিলেন।

আবদুল আউয়াল মিন্টুর পরিবার তার দ্রুত সুস্থতার জন্য সবার কাছে দোয়া চেয়েছেন।


হঠাৎ অসুস্থ হয়ে পড়ায় বিএনপির ভাইস চেয়ারম্যান ও বিশিষ্ট ব্যবসায়ী আবদুল আউয়াল মিন্টুকে রাজধানীর ইউনাইটেড হাসপাতালে ভর্তি করা হয়েছে।